
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ REPREZENTACIJAI SKYRIMO

2013 m. balandžio 23 d. Nr. AT-448

Šakiai



Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu bei vykdydamas rajono savivaldybės tarybos 2007 m. kovo 29 d. sprendimą Nr. T-65 „Dėl savivaldybės lėšų, skirtų savivaldybės reprezentacijai, naudojimo tvarkos tvirtinimo“, 



į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę iš rajono savivaldybės 2013 metų biudžete Mokymosi visą gyvenimą ir sporto programoje patvirtintų 10000 Lt reprezentacinių lėšų skirti:

1. Šakių „Varpo“ vidurinei mokyklai – 638 Lt kelionės išlaidų vykstant 2013 m. kovo 17 d. į Jurbarką dalyvauti VII Lietuvos vaikų ir jaunimo teatrų apžiūroje šventėje „Šimtakojis“, 2013 m. kovo 15-16 dienomis į lietuvių kalbos ir literatūros olimpiadą Druskininkuose, 2013 m. balandžio 7 d. į Lietuvos moksleivių sąjungos Pavasario forumą Kaune, 2013 m. balandžio 8 d. į Panevėžį dalyvauti kvalifikacijos tobulinimo seminare - praktikume „Kūrybos laboratorija“, 2013 m. balandžio 12-13 d. į Mažeikius dalyvauti skaitovų konkurse kompensavimui. Lėšas nukreipti  Mokymosi visą gyvenimą ir sporto programai (kodas 01) į valstybinę funkciją 09.02.02.01., į ekonominę funkciją 2.2.1.1.1.30.;

2. Lukšių Vinco Grybo gimnazijai – 703 Lt kelionės išlaidų 2013 m. kovo 21-24 d.  vykstant į Anykščius Lietuvos mokinių informatikos olimpiadą, 2013 m. kovo 20 d. į Lietuvos Respublikos seimą kompensavimui. Lėšas nukreipti  Mokymosi visą gyvenimą ir sporto programai (kodas 01) į valstybinę funkciją 09.02.02.01., į ekonominę funkciją 2.2.1.1.1.30.

